|  |
| --- |
|  |

**Mogulsko Carstvo** (perzijski: شاهان مغول [*Shāhān-e Moġul*], urdu: مغلیہ سلطنت; samoprozvani: گوركانى [*Gūrkānī*]) ili **Mughalsko Carstvo**, bilo je carstvo na Indijskom potkontinentu. 
Tijekom 16. stoljeća u Indiji je na vlast došla nova vladajuća dinastija – Mughal (perzijski: سلطنتمغولی هند [*Muġalīh Sulṭanat*], urdu: گوركانى), donijevši sa sobom bogatu islamsku civilizaciju i po prvi put ujedinila ovaj potkontinent nakon 1500 godina. Prvi mogulski vladar Babur stigao je iz Perzije i bio je u srodstvu s mongolskim carevima dinastije Timurida. On je s kasnijim Mughalima izgradio carstvo koje je početkom 18. stoljeća obuhvaćalo cijelu Indiju osim južnog vrha. Mughali su poticali umjetnost i pridonijeli širenju islama u cijeloj Indiji. U 18. i 19. stoljeću carstvo je postupno propadalo kao posljedica britanske kolonizacije, a nakon Indijske pobune 1857. god. Britansko Carstvo uspostavlja svoju kolonijalnu upravu - Britanska Indija.

Osnutak
-------

Početkom 16. stoljeća pod vodstvom , Mughali su, kao potomci mongolskih, turkijskih korijena koji su vladali dijalovima, Perzije i jugoistočne Azije, počeli upadati u sjevernu Indiju. Zahirudin Mohamad Babur (*Zahir ud-Din Muhamed*), poznatiji samo kao Babur ("Tigar", v. 1483.-1530.) je bio praunuk Timura Velikog, turkijsko-mongolskog osvajača. On je naslijedio kneževstvo Fergana u centralnoj Aziji, sjeverno od pamirskih planina. Osvojio je Kabul u Afganistanu i 1504. osnovao kraljevstvo. Napadao je sjever Indije, a 1525. je izvršio potpunu invaziju na delhijski sultanat. U travnju 1526. god. sa slabijim snagama došao je do ključne pobjede kod Panipata (kod Delhija) i time osvojio srednji dio sjeverne Indije. Babur je bio tolerantan po pitanju religije svojih podanika. Volio je kulturu i umjetnost i pokazivao se kao mecena brojnim umjetnicima. Bio je opčinjen prirodom. Financirao je izgradnju veličanstvenih vrtova.

No, Babur je bio loš upravitelj i carstvo se počelo dijeliti nakon njegove smrti 1530. godine.

Oko 1600. car Akbar (v.1556.-1605.) ujedinio je carstvo i proširio ga prema jugu.

Vladavina Akbara
----------------

Karta Akbarovog carstvaMogulska džamija Badshahi u Lahoreu
Crvena utvrda u Delhiju
Akbar Veliki je bio najveći mogulski vladar. Bio je Baburov unuk, a car je postao 1556. i iste godine porazio afganistanskog suparnika za prijestolje i tako osigurao svoje pravo na vlast. Tijekom svoje duge vladavine povećao je Mogulsko Carstvo, bio pokrovitelj umjetnosti i zagovarao *vjersku snošljivost*. Akbar je znao da mu je za ujedinjenje potrebna pomoć hindskih poglavica. Stoga je mnoge od tih ljudi zaposlio u svojoj državnoj službi i pokušao zagovarati hindske interese. Uveo je pravedniji porezni sustav od onog koje su imali Hindi.

U početku je Akbar vladao iz Agre na sjeveru srednje Indije gdje je izgradio čuvenu Crvenu utvrdu. Godine 1569. Akbar gradi Fatehpur Sikri u sjevernom dijelu srednje Indije. Podignut je u počast muslimanskom svecu *šeiku Salimu*, koji je prorekao rođenje njegova sina i nasljednika Jahangira, grad je postao glavni grad 1571. godine. Ovdje je reorganizirao državnu službu, u provincije odaslao guvernere (namjesnike) i reformirao kovanje novca, utege i mjere. U 16. stoljeću Indija je bila zemlja brojnih religija. Akbar je shvatio da put prema miru vodi preko snošljivosti prema svim vjerama. Zbog toga je ovdje sagradio *Ibadat Khanu*, ili *Kuću bogoštovanja*, kao mjesto gdje ljudi različitih vjerskih pripadnosti mogu dolaziti i raspravljati o svojim vjerskim idejama. Muslimani, hinduisti, sikhi, pa čak i kršćani iz Europe bili su dobrodošli.

Nakon samo 15 godina Akbar je preselio svoju prijestolnicu u Lahore, što zbog vojni na sjeverozapadu, što zbog nedostatne vodoopskrbe u Fatehpur Sikriju. Tu je izgradio slavnu Utvrdu Lahore i Šalimar vrtove.

Kasniji Mughali
---------------

Taj Mahal
Godine 1605. Akbarov sin Jahangir postao je car. 
Njega je naslijedio njegov sin Shah Jahan koji je proširio carstvo prema jugu i izgradio mnoge gradove i palače. Jedno od najvećih mughalskih dostignuća bio je veličanstveni Taj Mahal, podignut kao mauzolej Mumtazu Mahal, voljenu ženu Shaha Jahana, koja je umrla 1631. godine. Gradnja je trajala 17 godina i u njoj je sudjelovalo stotine radnika iz cijele Indije. Shah Jahan i njegov sin, Aurangzeb (v. 1658.-1707.), pokazali su daleko manje vjerske tolerancije nego sam Akbar. Aurangzeb je uništio i mnoge hinduističke hramove. Godine 1678. došlo je do hindske pobune protiv njegove vlasti i Aurangzeb je započeo sa nizom skupih ratova protiv Hinda. Proširio je carstvo koje je zbog ratova bankrotiralo i počelo se raspadati nakon njegove smrti.

Vremenska tablica
-----------------

| **Godine** | **Povijesne značajke** |
| --- | --- |
| 1504. | Babur vlada Kabulom. |
| 1526 | Babur pobjeđuje delhijskog sultana u bitki kod Panipata. |
| 1530. | Baburov sin Humayun dolazi na prijestolje; carstvo se počinje dijeliti. |
| 1556.-1605. | Vladavina Akbara; carstvo se širi i to je zlatno doba kulture i vjerske snošljivosti. |
| 1605. | Akbarov sin Jahangir dolazi na prijestolje; ljubitelj raskoši i pijanac, bio je loš vladar. |
| 1628.-1657. | Vladavina Shaha Jahana, graditelja palače u Delhiu, Biserne džamije i Taj Mahala. |
| 1658. | Aurangzeb preuzima vlast od svog brata Shaha Shuje. Carstvo se počinje raspadati. |

Poveznice
---------

* Taj Mahal
* Akbar Veliki

Vanjske veze
------------

***Mogulsko Carstvo*** na Wikimedijinoj ostavi

* The Mughal
* Mughal Empire Arhivirano 2005-12-02 na Wayback Machine-u
* The Great Mughals
* Gardens of the Mughal Empire
* Adrian Fletcher's Paradoxplace — PHOTOS — Great Mughal Emperors of India Arhivirano 2017-09-30 na Wayback Machine-u
* A Mughal diamond on BBC

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 136262178
* LCCN: n2007024725
* GND: 4074930-7
* NDL: 00564084
* NKC: ge418171

 |